Усіх сустрэч было нямала, што пераказаць усе падрабязнасці размоў, перапіскі з Генрыхам Далідовічам, Сяргеем Панізнікам, Вячаславам Адамчыкам, Марыяй Захарэвіч, Святланай Шаліма, Таццянай Мархель за кароткі прамежак часу немагчыма. Самае галоўнае, што ўсе знаёмствы і размовы пакінулі ў сэрцы самыя лепшыя ўспаміны, падказкі і парады для далейшага жыццёвага шляху. Напрыклад, у адной кнізе Пімен Панчанка, даведаўшыся, што маладая настаўніца піша вершы, пахваліў, адзначыў паэтычныя здольнасці і пакінуў такі аўтограф-параду: “Пішы праўдзіва, жыві праўдзіва – будзеш шчаслівай!”.